വരമൊഴി സോഫ്‌റ്റ്‌വെയര്‍ - വിക്കിപീഡിയ

# വരമൊഴി സോഫ്‌റ്റ്‌വെയര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കമ്പ്യൂട്ടറില്‍ മലയാളം ലിപി ഉപയോഗിച്ച് വളരെ എളുപ്പമായി വിവരങ്ങള്‍ ഉള്‍പ്പെടുത്താന്‍ സഹായിക്കുന്ന ഒരു സോഫ്‌റ്റ്‌വെയര്‍ ആണ് വരമൊഴി.

## [തിരുത്തുക] മുഖവുര

കമ്പ്യൂട്ടറുകളില്‍ സര്‍വ്വസാധാരണമായി ഉപയോഗിക്കുന്ന ഭാഷ ഇംഗ്ലീഷാണ്. അതിനു യോജിച്ച പോലെയാണ് മിക്ക കമ്പ്യൂട്ടറുകളും തയ്യാറാക്കിയിട്ടുള്ളത്. നിങ്ങളുടെ കമ്പ്യൂട്ടറുകളില്‍ മറ്റു ഭാഷകള്‍ ഉപയോഗിക്കുവാന്‍ വേണ്ടി പലപ്പോഴും ചില ചെറിയ മാറ്റങ്ങള്‍ നടത്തേണ്ടി വരും.

ഉദാഹരണത്തിന് വിന്‍ഡോസ് അടിസ്ഥാനമായി പ്രവര്‍ത്തിക്കുന്ന ഒരു കമ്പ്യൂട്ടറില്‍ മലയാളം അക്ഷരങ്ങള്‍ കാണുന്നതിന് നാം മലയാളം ലിപികള്‍ ഉള്‍പ്പെടുത്തിയിട്ടുള്ള പ്രത്യേക ഫോണ്ട് ഫയലുകള്‍ കമ്പ്യൂട്ടറില്‍ പ്രതിഷ്ഠിക്കണം. അങ്ങനെ ചെയ്തു കഴിഞ്ഞാല്‍ പിന്നീട് ആ ഫോണ്ട് ഉപയോഗിച്ച് എഴുതിയിട്ടുള്ള എല്ലാ കമ്പ്യൂട്ടര്‍ ഫയലുകളും നമുക്ക് വായിക്കുകയോ പ്രിന്റ് കോപ്പി എടുക്കുകയോ ചെയ്യാം.

എന്നിരുന്നാലും മലയാളഭാഷയില്‍ എന്തെങ്കിലും വിവരങ്ങള്‍ നമുക്ക് കമ്പ്യൂട്ടറില്‍ ഉള്‍ച്ചേര്‍ക്കണമെങ്കില്‍ ( input) കമ്പ്യൂട്ടറിന്റെ കീബോര്‍ഡും ഇതിനുവേണ്ടി പ്രത്യേകം മാറ്റണം. അതായത് ചുരുങ്ങിയ പക്ഷം കീബോര്‍ഡിലെ ഏതൊക്കെ ബട്ടനുകളാണ് മലയാളത്തിലെ ഏതൊക്കെ അക്ഷരങ്ങള്‍ ഉല്‍പാദിപ്പിക്കുക എന്നെങ്കിലും നാം പഠിച്ചെടുക്കേണ്ടി വരും. ഇങ്ങനെ ഓരോ ഫോണ്ടിനുമുള്ള (അക്ഷര - കീബോര്‍ഡ് ബട്ടണ്‍) ബന്ധങ്ങളുടെ ചേരുംപടിപട്ടികയെ ( Combination Table) കീമാപ്പ് ( key map) എന്നു പറയാം.

ഇപ്പോള്‍ ലഭ്യമായ ഒട്ടനവധി മലയാളം ഫോണ്ടുകള്‍ ഉണ്ടെങ്കിലും ഇവയുടെ എല്ലാം കീ മാപ്പുകള്‍ വ്യത്യസ്തമാണ്. ഇവ ഓരോന്നും കാണാപ്പാഠം പഠിക്കുക എന്നത് സാധാരണക്കാരെ സംബന്ധിച്ചിടത്തോളം പ്രായോഗികമല്ല.

ഈ പ്രശ്നത്തിനുള്ള ഒരു പരിഹാരമാണ് “ലിപ്യന്തരീകരണം” അഥവാ ലിപിമാറ്റം (en:Transliteration) എന്ന രീതി.

എഴുതാനുള്ള മലയാളഅക്ഷരങ്ങള്‍ക്ക് സമാനമായ (ഏകദേശം അതേ ശബ്ദം ഉള്‍ക്കൊള്ളുന്ന) ഇംഗ്ലീഷ് അക്ഷരങ്ങള്‍ തന്നെ ഉപയോഗിക്കുക എന്നതാണ് ഈ രീതിയുടെ കാതല്‍.

ഉദാഹരണത്തിന് ‘കാപ്പി’ എന്നാണു മലയാളത്തില്‍ വരേണ്ടതെന്നിരിക്കട്ടെ. നാം kaappi എന്ന്‌ ഇംഗ്ലീഷില്‍ തന്നെ എഴുതുന്നു. കമ്പ്യൂട്ടറില്‍ പ്രതിഷ്ഠിച്ചിട്ടുള്ള ഒരു പ്രത്യേക പ്രോഗ്രാം ഈ വാക്ക് (‘kaappi‘) പരിശോധിച്ച് അതിനു യോജിച്ച മലയാളം അക്ഷരങ്ങളാക്കി ( ‘കാപ്പി‘) മാറ്റുന്നു. കമ്പ്യൂട്ടറില്‍ അത് വാസ്തവത്തില്‍ മലയാളം വാക്കായിതന്നെ ശേഖരിച്ചു വെക്കപ്പെടുകയും ചെയ്യുന്നു.

ഇത്തരമൊരു ലിപ്യന്തരീകരണസഹായി ആണ് ഇതിനകം പ്രചുരപ്രചാരം വന്നിട്ടുള്ള വരമൊഴി.

വരമൊഴി ഉപയോഗിച്ചുള്ള ലിപ്യന്തരീകരണത്തിന് മറ്റു ചില ഉദാഹരണങള്‍:

- amma / aMa - അമ്മ
- kOLEj~ - കോളേജ്‌
- bhakshyagavEshaNam - ഭക്‌ഷ്യഗവേഷണം
- kalaalayam - കലാലയം
- inDya - ഇന്‍ഡ്യ
- inthya - ഇന്ത്യ
- {India} - India ( “{“, “}“ എന്നീ അടയാളങ്ങള്‍ക്കുള്ളില്‍ ചേര്‍ത്ത് ഈ വാക്കിനെ ലിപ്യന്തരീകരണത്തില്‍ നിന്നൊഴിവാക്കിയിരിക്കുന്നു.)
- aaN - ആണ്‍, aaN~ - ആണ് ( ചില്ലക്ഷരങ്ങളും സംവൃത ഉകാരങ്ങളും “~" , "_" എന്നീ ചിഹ്നങ്ങള്‍ കൊണ്ട് പ്രത്യേകമായി രേഖപ്പെടുത്തുന്നു.)

വരമൊഴിയില്‍ ഉപയോഗിക്കേണ്ട ഇംഗ്ലീഷ്-മലയാള സമാന അക്ഷരങ്ങളുടെ വിശദവിവരം കണ്ടു പഠിക്കാന്‍ ഈ ചിത്രം സഹായകരമായിരിക്കും.

## [തിരുത്തുക] മറ്റു സൂചകങ്ങള്‍

വരമൊഴിയെക്കുറിച്ചുള്ള കൂടുതല്‍ വിവരങ്ങള്‍ക്ക് വരമൊഴിയുടെ സ്വന്തം വെബ് സൈറ്റ് കാണുക.

Retrieved from "http://ml.wikipedia.org../../../%E0%B4%B5/%E0%B4%B0/%E0%B4%AE/%E0%B4%B5%E0%B4%B0%E0%B4%AE%E0%B5%8A%E0%B4%B4%E0%B4%BF_%E0%B4%B8%E0%B5%8B%E0%B4%AB%E0%B5%8D%E2%80%8C%E0%B4%B1%E0%B5%8D%E0%B4%B1%E0%B5%8D%E2%80%8C%E0%B4%B5%E0%B5%86%E0%B4%AF%E0%B4%B0%E0%B5%8D%E2%80%8D.html"

സൂചിക: ഉള്ളടക്കം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English